Bjarne Eriksen

Bjarne Eriksen (1886–1976) var en norsk advokat og forretningsmann.

Han ble i 1917 høyesterettsadvokat og fra 1926 til 1941 arbeidet han i juridisk avdeling i Norsk Hydro. I 1941 overtok han stillingen som generaldirektør etter Axel Aubert, og var i denne stillingen til 1956. Etter dette var han styreformann fra 1957 til 1960.

Eriksen var løytnant i hæren. Under andre verdenskrig ble han, i forbindelse med opprenskningsaksjonen Aktion Polarkreis, tatt til fange den 16. august 1943. Han ble sendt til fangeleirene Oflag XXI-C i Schildberg, og Stalag III A i Luckenwalde.

For fortjeneste av Norges industri ble Eriksen i 1950 tildelt utmerkelsen Ridder av 1. klasse av St. Olavs orden, og i 1953 Kommandør av St. Olavs Orden.

Eriksen deltok for Norge i fekting i Sommer-OL 1912 i Stockholm, der han ble slått ut i 1. runde i kårde og kom til kvartfinalen i florett.

 Referanser 

Kategori:Norske høyesterettsadvokater
Kategori:Norske forretningsfolk
Kategori:Norske fektere
Kategori:Deltakere for Norge under Sommer-OL 1912
Kategori:Fektere under Sommer-OL 1912
Kategori:Personer tilknyttet Norsk Hydro
Kategori:Kommandører av St. Olavs Orden
Kategori:Personer fra Trondheim kommune